107 257 



Ila „pregledavanju" ogromna prekrasna lađa „Elisabeth", na kojoj 

 je plovio oko zemlje nadvojvoda Franjo Ferdinand od Este. Ne- 

 daleko odavle vidjesmo, kako su dograđivali orijaški brod za 

 putnike. — Oprostivši se sa Ijubeznim našim „Ciceronom" g. P. vra- 

 tismo se na Margitu, Iza pol sata smo već plovili opraštajuć se 

 sa veličanstvenom arenom i sa velebnom našom mornaricom. Izi- 

 šavši iz puljskog zatona tekao je naš put fazanskim konalom između 

 Brionskili otoka i gradića Fazane izravno prema Rovinju. 

 Glavni razlog, što smo se u Rovinj navratili, bio je taj. Uza znan- 

 stveno ispitivanje našega mora imali smo i tu zadaću, da na 

 našem putu pronađemo najprikladnije mjesto za zoološku po- 

 staju. Doskora bi se naime imala osnovati zajednička ugarsko- 

 hrvatska zoološka postaja u hrvatskom primorju. Takova je po- 

 staja tim nužnija, jer Nijemci imadu već dvije postaje na Ja- 

 dranskome moru u Trstu i u Rovinju. Tršćanska postaja opstoji 

 već dulje vremena, a nas je u prvom redu zanimala novija ber- 

 linska zoološka postaja u Rovinju. Izvan grada nađosmo novu 

 pristalu jednokatnicu uz obalu morsku, koja je „ad hoc" 

 sagrađena po berlinskom društvu akvarija. Upravitelj postaje 

 lijepo nas je primio, te nas je u sve uputio. Raži zemlje 

 uređene su prostorije za gajanje živi faune jadranskomorske. Tu 

 se spremaju preparati i pošiljke za Berlin, U prvom su katu 

 sobe za asistente i za biblioteku. Razgledavši cijeli taj zavod, 

 oprostismo se sa njegovim upraviteljem i vratismo se u grad. 

 Sa trga ispred sv. Eufemije, glavne crkve rovinjske uočismo cijeli 

 Rovinj. Koji smo se čamcem izvezli u odaleko lijepo kupalište, 

 malo da nijesmo nastradali od strahovite oluje. Odlanulo nam 

 je tek onda, kad smo se sretno vratili na Margitu. 



Iza burne noći osvanulo slijedeći dan krasno, no vrlo hladno 

 jutro. Ploveći na sjever prema Trstu, ugledasmo daleke Alpe 

 pokrivene bijelom .sniježnom koprenom. Minusmo već Vrsar (Or- 

 sera) nad morem, na brežuljku sa pitomom okolicom, zatim na 

 malenu i usku poluotoku stari Poreč sa glasovitom stolnom 

 crkvom iz početka 6. vijeka; već ostavismo za sobom strmi 

 i slikovito smješteni Piran, zatim u dnu istoimenog zatona 

 položeni Kopar, tu glavu Istre u mljetačko doba, te napokon 

 osvanusmo oko 2 sata poslije podne u bogatom Trstu, tom 

 prvom trgovačkom emporiju na .Jadranskome moru. U Trstu 

 ostadosmo 12. i 13. kolovoza. Većina nas je već otprije pozna- 



17 



